
Sülysáp Nagyközség Önkormányzata Képviselő-testületének

2012. május 17-én tartandó munkaterv szerinti ülésére

3. napirendhez

Tárgy:
Beszámoló a gyermekjóléti és gyermekvédelmi feladatok 2011. évi ellátásáról 
Tisztelt Képviselő-testület!

A gyermekek védelméről és gyámügyi igazgatásról szóló 1997. évi XXXI. törvény 96. § (6) bekezdése szerint a helyi önkormányzat a gyermekjóléti és gyermekvédelmi feladatainak ellátásáról minden év május 31-ig átfogó értékelést készít, melyet a Képviselő-testület megtárgyal. 

A Testület által elfogadott beszámolót ezt követően meg kell küldeni a Pest Megyei Kormányhivatal Szociális és Gyámhivatalának, amely 30 napon belül javaslattal élhet az Önkormányzat felé.

Kérem a csatolt beszámoló szíves megtárgyalását és elfogadását.
…/2012. (V. 17.) ÖKT határozati javaslat

Sülysáp Nagyközség Önkormányzatának Képviselő-testülete a gyermekek védelméről és gyámügyi igazgatásról szóló 1997. évi XXXI. törvény 96. § (6) bekezdése alapján a gyermekjóléti és gyermekvédelmi feladatok 2011. évi ellátásáról szóló beszámolót elfogadja.
Határidő: azonnal
Felelős: polgármester

Sülysáp, 2012. május 10.

Horinka László s.k.


polgármester
Láttam! 

Sülysáp, 2012. május 10. 
Tóth Krisztina sk.


Jegyző
MELLÉKLET
Átfogó értékelés az Önkormányzat gyermekjóléti és gyermekvédelmi feladatainak ellátásáról 

2011. évben
Sülysáp Nagyközség





A gyermekek védelméről és gyámügyi igazgatásról szóló 1997. évi XXXI. törvény, (továbbiakban: Gyvt.) valamint a végrehajtására kiadott 149/1997. (IX.10.) Kormányrendelet (továbbiakban: Kormány rendelet) szabályozza a gyermekek védelmét, a gyámügyi igazgatást. 

A helyi önkormányzatokról szóló 1990. évi LXV. törvény 16. § (1) bekezdése és Gyvt. 18. § (1) b) pontjával és a (2) bekezdésével, továbbá a 29. §-val kapott felhatalmazása alapján készült el egységes szerkezetben a 12/2010. (VIII.23.) sz. Önkormányzati rendelet a gyermekek védelmének helyi rendszeréről.  

A Gyvt. 96.§. (6) bekezdése szerint” a helyi önkormányzat a gyermekjóléti és gyermekvédelmi feladatainak ellátásáról minden év május 31-ig – a kormányrendelet 10. számú mellékletében meghatározott tartalommal – átfogó értékelést készít, melyet a képviselő-testület megtárgyal.” Az értékelést meg kell küldeni a Pest Megyei Kormányhivatal Szociális és Gyámhivatalának. 

I. A település demográfiai mutatói:

2011. január 1. napján Sülysáp Nagyközség
állandó lakosságának száma:
8.230 fő

ebből kiskorúak összesen:
1.615 fő

Korcsoportonkénti megosztásban:
0-2 éves
249 fő


3-5 éves
267 fő


6-13 éves
705 fő


14-17 éves
394 fő


18-54 éves
4386 fő


55-59 éves
621 fő


60-69 éves
903 fő


70-100 éves
705 fő

II. Az önkormányzat által nyújtott pénzbeli, természetbeni ellátások  biztosítása

Pénzbeli ellátások 

Rendkívüli gyermekvédelmi támogatás

A hatáskört önkormányzati rendeletünk értelmében az Egészségügyi és Szociális Bizottság gyakorolja. Különösen indokolt esetben a polgármester azonnal kifizethető rendkívüli gyermekvédelmi támogatásban részesítheti a rászorultat.

A Gyvt. 21. §-a szerint a települési önkormányzat képviselő-testülete a gyermeket a rendeletében meghatározott mértékű rendkívüli gyermekvédelmi támogatásban részesíti, ha a gyermeket gondozó család időszakosan létfenntartási gondokkal küzd, vagy létfenntartást veszélyeztető rendkívüli élethelyzetbe került. Elsősorban azokat a gyermekeket, illetve családokat kell alkalmanként rendkívüli támogatásban részesíteni, akiknek az ellátásáról más módon nem lehet gondoskodni, illetve az alkalmanként jelentkező többletkiadások - különösen a szociális válsághelyzetben lévő várandós anya gyermekének megtartása, a gyermek fogadásának előkészítéséhez kapcsolódó kiadások, a nevelésbe vett gyermek családjával való kapcsolattartásának, illetve a gyermek családba való visszakerülésének elősegítése, betegség vagy iskoláztatás - miatt anyagi segítségre szorulnak. A rendkívüli támogatás iránti kérelmet a szülő vagy más törvényes képviselő a lakóhelye szerint illetékes települési önkormányzat polgármesteri hivatalánál vagy az önkormányzat rendeletében meghatározott szervnél terjeszti elő.

A kérelmeket legtöbb esetben a szülő indítja, de hivatalból a gyámhatóság, valamint az óvoda, iskola ifjúságvédelmi felelőse, családgondozó kérése alapján is indult segélyezés. 

A rendkívüli gyermekvédelmi támogatás és beiskolázási segély kérelmek fő indokai:

Átmeneti pénzzavar, mindkét szülő munkanélkülivé válik. Az anya a Gyes-t és a családi pótlékot nehezen tudja elindítani, esetleg néhány hónapig nincs jövedelem. Az apa elköltözik a családtól, gyermektartásdíjat nem fizet. Igen alacsony a családban az egy főre jutó jövedelem.  Súlyos betegség, kórházi kezelés, magas gyógyszer és gyógyászati segédeszköz térítési díj, elmaradt közüzemi számlák.

A rendkívüli gyermekvédelmi támogatás teljes egészében az önkormányzat költségvetését terheli. 

Rendkívüli gyermekvédelmi támogatás 2011. évi adatai:

Rendszeres gyermekvédelmi kedvezmény  

A rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult

a) a Gyvt. 148. § (5) bekezdésének a) és b) pontjában meghatározott gyermekétkeztetés normatív kedvezményének,

b) a 20/A. §-ban meghatározott pénzbeli támogatásnak,

c) a külön jogszabályban meghatározott egyéb kedvezményeknek az igénybevételére.
(2) A települési önkormányzat jegyzője megállapítja a gyermek rendszeres gyermekvédelmi kedvezményre való jogosultságát, amennyiben a gyermeket gondozó családban az egy főre jutó havi jövedelem összege nem haladja meg

a) az öregségi nyugdíj mindenkori legkisebb összegének (a továbbiakban: az öregségi nyugdíj legkisebb összege) a 140%-át,

aa) ha a gyermeket egyedülálló szülő, illetve más törvényes képviselő gondozza, vagy

ab) ha a gyermek tartósan beteg, illetve súlyosan fogyatékos, vagy

ac) ha a nagykorúvá vált gyermek megfelel a 20. § (3) vagy (4) bekezdésében foglalt feltételeknek;

b) az öregségi nyugdíj legkisebb összegének 130%-át az a) pont alá nem tartozó esetben feltéve, hogy a vagyoni helyzet vizsgálata során az egy főre jutó vagyon értéke nem haladja meg külön-külön vagy együttesen a (7) bekezdésben meghatározott értéket.

(3) Az egy főre jutó jövedelem megállapításánál a 131. § (2) bekezdését kell alkalmazni. Ettől eltérni akkor lehet, ha a jövedelmi viszonyokban igazolható ok miatt tartós romlás vélelmezhető.

(4) A (2) bekezdésben meghatározott összeg számításánál - a kérelem benyújtásának időpontjában - közös háztartásban élő közeli hozzátartozóként (gondozó családként) kell figyelembe venni

a) a szülőt, a szülő házastársát vagy élettársát,

b) a 20 évesnél fiatalabb, önálló keresettel nem rendelkező gyermeket,

c) a 23 évesnél fiatalabb, önálló keresettel nem rendelkező, a nappali oktatás munkarendje szerint tanulmányokat folytató gyermeket,

d) a 25 évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató gyermeket,

e) korhatárra való tekintet nélkül a tartósan beteg, illetőleg a fogyatékos gyermeket,

f) az a)-e) pontokba nem tartozó, a Csjt. alapján a szülő vagy házastársa által eltartott rokont.

(6) A vagyoni helyzet vizsgálata kiterjed a (4) bekezdésben meghatározott közös háztartásban élő közeli hozzátartozók vagyonára.

(7) Vagyon alatt azt a hasznosítható ingatlant, járművet, továbbá vagyoni értékű jogot kell érteni, amelynek egy főre jutó értéke a gyermeket gondozó családban

a) külön-külön számítva az öregségi nyugdíj legkisebb összegének húszszorosát, vagy

b) együtt számítva az öregségi nyugdíj legkisebb összegének hetvenszeresét meghaladja, azzal, hogy nem minősül vagyonnak az az ingatlan, amelyben a szülő vagy a tartásra köteles más törvényes képviselő életvitelszerűen lakik, az a vagyoni értékű jog, amely az általuk lakott ingatlanon áll fenn, továbbá a mozgáskorlátozottságra vagy tartós betegségre tekintettel fenntartott gépjármű.

(8) A települési önkormányzat jegyzője a rendszeres gyermekvédelmi kedvezményre való jogosultság megállapítására irányuló kérelmet elutasítja, ha a (4) bekezdésben megjelölt személyek együttesen vagy külön-külön a (7) bekezdésben meghatározott értékű vagyonnal rendelkeznek.

(9) Nem állapítható meg rendszeres gyermekvédelmi kedvezményre való jogosultság, illetőleg a megállapított jogosultságot meg kell szüntetni, ha a gyermek tartózkodási joga megszűnt vagy tartózkodási jogának gyakorlásával felhagyott.

20. § (1) A rendszeres gyermekvédelmi kedvezményre való jogosultság megállapítását a szülő vagy más törvényes képviselő, illetve a nagykorú jogosult a lakcíme szerint illetékes települési önkormányzat polgármesteri hivatalánál terjeszti elő.

(2) A feltételek fennállása esetén a települési önkormányzat jegyzője 1 év időtartamra megállapítja a gyermek rendszeres gyermekvédelmi kedvezményre való jogosultságát.

(3) Az egyéb jogosultsági feltételek fennállása esetén nagykorúvá válása után is jogosult a gyermek a rendszeres gyermekvédelmi kedvezményre, ha

a) nappali oktatás munkarendje szerint tanulmányokat folytat és 23. életévét még nem töltötte be, vagy

b) felsőfokú oktatási intézmény nappali tagozatán tanul és a 25. életévét még nem töltötte be.

(4) Házasságkötés esetén a rendszeres gyermekvédelmi kedvezményre való jogosultságot meg kell szüntetni, ha a jogosult házasságkötése szerinti új családban az egy főre jutó havi jövedelem összege, illetve vagyon értéke meghaladja a 19. §-ban meghatározott jövedelemhatárt, illetve vagyon értékét.

20/A. § (1) A települési önkormányzat jegyzője annak a gyermeknek, fiatal felnőttnek, akinek rendszeres gyermekvédelmi kedvezményre való jogosultsága

a) a tárgyév augusztus 1-jén fennáll, a tárgyév augusztus hónapjában,

b) a tárgyév november 1-jén fennáll, a tárgyév november hónapjában pénzbeli támogatást folyósít.

Fontos, hogy az óvodákban és az iskolákban dolgozó étkezési felelősök pontosan nyomon kövessék a kedvezmények kiadásnak és lejáratának időpontját, akikkel szoros kapcsolatot tartunk, nyilvántartásunkkal egyeztetjük a kiadott kedvezményeket. A szülők a kiadott határozatokkal igazolják jogosultságukat az étkezési kedvezményre. 

Rendszeres gyermekvédelmi kedvezmény 2011. évi adatai:

Kiegészítő gyermekvédelmi támogatás 

A Gyvt 20/B. § (1) alapján kiegészítő gyermekvédelmi támogatásra az a rendszeres gyermekvédelmi kedvezményben részesülő gyermek gyámjául rendelt hozzátartozó jogosult, aki

a) a gyermek tartására köteles, és

b) nyugellátásban, vagy baleseti nyugellátásban, vagy nyugdíjszerű rendszeres szociális pénzellátásban, vagy időskorúak járadékában részesül.

(2) A kiegészítő gyermekvédelmi támogatásra való jogosultságot a gyám lakóhelye szerint illetékes települési önkormányzat jegyzője - határozatlan időre - állapítja meg.

· Sülysápon 2011. évben kiegészítő gyermekvédelmi támogatásban gyámolt gyermek nem részesült.

Óvodáztatási támogatás

A Gyvt. 20/C. § (1) A települési önkormányzat jegyzője annak a rendszeres gyermekvédelmi kedvezményben részesülő gyermeknek a szülője részére, aki a három-, illetve négyéves gyermekét beíratta az óvodába, továbbá gondoskodik gyermeke rendszeres óvodába járatásáról, és akinek rendszeres gyermekvédelmi kedvezményre való jogosultsága fennáll 

a) a gyermek óvodai beíratását követően első alkalommal, ha a gyermek óvodai behatása 

aa) az év első felében történik és a gyermek óvodai nevelésben való részvétele óta legalább három hónap eltelt, a beíratás évének június hónapjában, 

ab) az év első felében történik, de júniusig nem telt el három hónap, a beíratás évének december hónapjában, 

ac) az év második felében történik és a gyermek óvodai nevelésben való részvétele óta legalább három hónap eltelt, a beíratás évének december hónapjában, 

ad) az év második felében történik, de a beíratás évében decemberig nem telt el három hónap, a következő év június hónapjában [a továbbiakban az aa)-ad) pont alattiak együtt: első alkalom], 

b) a gyermek beíratását követően második és további alkalommal az óvodai nevelési jogviszony fennállásáig  

ba) a tárgyév június hónapjában, 

bb) a tárgyév december hónapjában, pénzbeli támogatást folyósít. 

(2) Az (1) bekezdés szerinti pénzbeli támogatás folyósításának további feltétele, hogy a gyermek felett a szülői felügyeleti jogot gyakorló szülő, illetve ha mindkét szülő gyakorolja a szülői felügyeleti jogot, mindkét szülő a jegyzői eljárásban önkéntes nyilatkozatot tegyen arról, hogy gyermekének hároméves koráig legfeljebb az iskola nyolcadik évfolyamán folytatott tanulmányait fejezte be sikeresen. 

Természetbeni ellátások

Étkezési térítési díj támogatása 

A személyes gondoskodást nyújtó alapellátás keretében biztosított gyermekek napközbeni ellátása személyi térítési díjának megfizetésére a szülői felügyeleti joggal rendelkező szülő vagy más törvényes képviselő köteles. A gyermekek napközbeni ellátását biztosító intézményben az alapellátások keretébe tartozó szolgáltatások közül csak az étkezésért állapítható meg térítési díj.

A gyermekek napközbeni ellátása (a továbbiakban: gyermekétkeztetés) intézményi térítési díjának alapja - ide nem értve a bölcsődét - az élelmezés nyersanyagköltségének egy ellátottra jutó napi összege. A bölcsőde intézményi térítési díjának alapja az élelmezés nyersanyagköltsége és a nyersanyagköltség legfeljebb 50%-át kitevő rezsiköltség egy ellátottra jutó napi összege.

Gyermekétkeztetés esetén: a rendszeres gyermekvédelmi kedvezményben részesülő, bölcsődés, óvodás, 1-8. évfolyamon nappali rendszerű iskolai oktatásban részt vevő, fogyatékos gyermekek számára nappali ellátást nyújtó, az Szt. hatálya alá tartozó intézményben elhelyezett, gyermek után az intézményi térítési díj 100%-át.

A fenti felsorolásba nem tartozó rendszeres gyermekvédelmi kedvezményben részesülő gyermek és tanuló után az intézményi térítési díj 50%-át. Három- vagy többgyermekes családoknál gyermekenként az intézményi térítési díj 50%-át. A tartósan beteg vagy fogyatékos gyermek, tanuló után az intézményi térítési díj 50%-át kedvezményként kell biztosítani normatív kedvezményként.

A normatív kedvezmény csak egy jogcímen vehető igénybe. Nem jár a tanulónak kedvezmény azon étkeztetésére, amely kedvezményre - a szakképzésre vonatkozó rendelkezések szerint létrejött - tanulói szerződése alapján már jogosult. A gyermekvédelmi gondoskodásban részesülő - nevelőszülőnél, gyermekotthonban, vagy más bentlakásos intézményben nevelkedő - ideiglenes hatállyal elhelyezett, átmeneti vagy tartós nevelésbe vett gyermek után nem vehető igénybe a normatív kedvezmény.

A gyermek lakóhelye szerint illetékes önkormányzat, illetve - ha a gyermek közoktatási intézményben részesül étkezésben - a nevelési-oktatási intézmény vezetője - a fenntartó által megállapított szabályok keretei között - a gyermek egyéni rászorultsága alapján további gyermekenkénti kedvezményt állapíthat meg.

 A normatív kedvezmény megállapításához közös háztartásban élőként kell figyelembe venni a tizennyolc éven aluli, a huszonöt évesnél fiatalabb, közoktatásban nappali rendszerű oktatásban részt vevő, illetve felsőoktatásban nappali tagozaton tanuló, valamint az életkortól függetlenül a tartósan beteg vagy súlyos fogyatékos gyermekeket.

A normatív kedvezményt a tanuló után a nappali rendszerű oktatásban való részvétele befejezéséig kell biztosítani.

A szociálisan rászoruló gyermekeknek az Egészségügyi és Szociális Bizottság méltányossági alapon megállapíthatja az étkezési térítési díj átvállalását 50 vagy 100 %-ban.

A kérelmeket az intézmények gyermekvédelmi felelősei javaslatukkal ellátva terjesztik az Egészségügyi és Szociális Bizottság elé. Az étkezési kedvezmények kiadása a Bizottság feladata. A gyermekek érdekeit figyelembe véve igen nagy számban kerültek megállapításra a kedvezmények. 

A Bizottság nagyon sok esetben a normatív jogon járó 50%-os kedvezmény mellé méltányossági alapon további 50%-os kedvezményt állapított meg. 

Alanyi jogon kedvezménnyel étkezők száma 2011. december 31. napján  526 fő, méltányossági alapon megállapított kedvezményezettek száma 11 fő.

Az étkezési felelősök nyilvántartásai alapján az elszámolást a gyámhatóság elkészíti és a Adó- és Pénzügyi Iroda  részére átadja.  

III. Az Önkormányzat által biztosított  személyes gondoskodást nyújtó

ellátások bemutatása

Gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok. 

· Bölcsőde A Gólyahír Bölcsőde átadásra került 2011. január 1. napjával. Kis lakói és a szülők teljes megelégedésével zökkenőmentesen üzemel. 
· Családi napközi létrehozására Sülysápon lakossági és Önkormányzati törekvések történtek. Önkormányzatunk tanfolyamot indított a Fehérkereszt Egyesület bevonásával családi napközi létrehozásának érdekében.  12 fő vizsgázott sikeresen a Sülysápra kihelyezett tanfolyam elvégzése után. Az Önkormányzat a tanfolyam díját 90%-ban átvállalta, a jelentkezőknek a fennmaradó 10%-ot kellet önerőből befizetni. Sajnálatos, hogy a 2011. évben egyetlen működési engedéllyel kapcsolatos kérelem sem érkezett. 

· Helyettes szülői hálózatot működtet a Sülysáp Székhelyű Közös Fenntartású Családsegítő és Gyermekjóléti Szolgálat, ebben a társulásban vesz részt Önkormányzatunk, így a szolgáltatást igénybe tudjuk venni szükség esetén. 

Sülysápról 2011. évben 1 kisgyermek került elhelyezésre helyettes szülőnél. 

· Házi gyermekfelügyelet, gyermekek átmeneti gondozása Sülysáp Nagyközségben jelenleg nem működik.

· Gyermekek átmeneti otthona, családok átmeneti otthona Sülysáp Nagyközség területén nem működik, a hatályos törvények erre Önkormányzatunkat nem kötelezik.  

Gyermekjóléti  feladatok 2011. évi ellátása Sülysáp Nagyközségben
A Sülysáp Székhelyű Közös Fenntartású Családsegítő és Gyermekjóléti Szolgálat (továbbiakban: Szolgálat) az elmúlt évi tevékenységéről 2012. májusában részletesen beszámol a Képviselő-testület előtt, azonban ennek a beszámolónak is részét képezi. 

Személyi feltételek alakulása a gyermekjóléti és családsegítő szolgáltatást 3 fő családgondozó látja el, heti 40-40 órában. A dolgozók szakképzettségük szerint: 
gyermekjóléti feladatok ellátásánál két fő szociálpedagógus végzettségű családgondozó

családsegítési feladatok ellátásánál egy fő szociálpedagógus végzettségű családgondozó

A társulás, nyolc településről kilenc településre bővült, Valkó 2011. évben csatlakozott. A társulás két fő egyetemi végzettségű pszichológust foglalkoztat.

Alapellátásban részesülők száma, veszélyeztetettség okai: A 2011-es évben alapellátott gyermekek száma (66 fő, 50 család) az abban az évben gondozás alatt lévő gyermekek számát jelenti. A védelembe vétel (34 fő, 16 család) egyes esetekben a szülők magatartása, elhanyagoló életmódja miatt indokolt, de egyre több a gyermek magatartása, illetve igazolatlan iskolai hiányzás miatti hatósági intézkedésre tett javaslat. 
Az átmeneti nevelésben levő gyermekek (18 fő, 9 család) sajnos csak kevés esetben gondozhatók vissza vér szerinti szüleikhez, általában a szülők életvitele nem teszi ezt lehetővé, de a cél mindig a vér szerinti családba való visszagondozás.

Az utógondozás során a hazagondozott kiskorú további sorsának figyelemmel kísérése, tanulmányainak követése fontos feladat.

A gyermekjóléti szolgálat gondozási eseteiben hátrányos és veszélyeztetett gyermekekkel találkozik. A gyermekek veszélyeztetettségének okai egyrészt a családok anyagi helyzetére vezethetők vissza. Sokan küzdenek anyagi problémákkal, ez a gyermekek minőségi étkezésében nagy számban megmutatkozik, hozva maga után az egyes betegségek kialakulását. A családlátogatások során figyelemmel kísérik a háztartásvezetést, főzési szokásokat, gyermeknevelés esetleges hiányosságait. A családokat szükség esetén tanácsokkal látják el. 

Nagyon sok családban alakul ki családi-kapcsolati konfliktus, veszekedés, amelyeknek folyamatos szemtanúi, rosszabb esetben résztvevői a családban élő gyermekek. Ilyenkor elsősorban a szülők között folynak viták, de gyakran a gyermekek válnak másodlagos áldozatokká. A családi viszályoknak gyakran kiváltó oka az alkoholos befolyásoltság, melynek gyakori következménye az agresszív viselkedés. 

A gyermekbántalmazás minden formája károsan befolyásolja az egészséges személyiségfejlődést. Vannak olyan szülők, akik olyan súlyos formában bántalmazzák gyerekeiket, hogy életre szóló nyomot hagynak a lelkükben. 

A tankötelezettség elmulasztása sajnos még mindig számottevő. A családgondozás hatására némi javulás mutatkozik az iskolába járási morál területén, de még mindig előfordulnak olyan tanulók, akik kötelezettségeiket időnként megszegik.

Egyre inkább jelen vannak a deviáns magatartású gyermekek, melynek hátterében gyakran a szülők elhanyagoló nevelése, agresszivitása, életmódja áll. Egyre több gyermek küzd beilleszkedési nehézségekkel, ilyenkor pszichológusi tanácsadást javasolunk. 

Különösen nagy a probléma ezeknél a gyerekeknél, hogy a szülők sem következetesek, elvtelenül védik gyermekeiket, így a probléma kezelése komoly akadályokba ütközik.

További problémát jelent, a szülők életvezetési problémái, a gyermekekkel való kevés törődés és a helytelen nevelési attitűdök, kapcsolattartási problémák.

Tárgyi feltételek alakulása a Szolgálat a Wass Albert Művelődési Ház végében található, az elmúlt évek során több irodai eszközzel is bővült, melyek nagyban megkönnyítik a munkát. Jelenleg két számítógép, egy laptop, egy multifunkciós nyomtató-fénymásoló és egy vezetékes telefon segíti a munkát.  A szolgálat zavartalan működését 3 helyiség biztosítja.  A helyiségek világosak, napfényesek.
Szakmai tevékenység ügyfélfogadási idő az önkormányzati ügyfélfogadási renddel megegyezik. Kedden és csütörtökön pszichológusi félfogadás, családlátogatás és adminisztrációs munka folyik.

Félfogadási időben önként keresheti fel a szolgálatot a segítségre szoruló lakosság. Mindezek ellenére, ha kliens panasszal, problémával jön a félfogadási időn kívül, megpróbálnak segíteni.

Intézményi kapcsolatok a jelzőrendszer tagjaival a munkakapcsolat, az előző évekhez hasonlóan intenzíven működik. Az elmúlt év során a sülysápi rendőrökkel több esetben dolgoztak együtt. A családgondozók a védőnőkkel, a pedagógusokkal rendszeresen végeznek családlátogatást, szükség szerint intézkednek. A védőnőkkel együtt több családot keresnek fel, mert ők is egyre több problémával találják magukat szemben, ezekre közösen keresik a megoldást.

Az Önkormányzat szociális és gyámügyi előadójával, hatósági iroda vezetőjével napi szintű, rendszeres munkakapcsolatban állnak.  

A Területi Gyermekvédelmi Szakszolgálattal és a Sülysápon működő nevelőszülő-tanácsadóval szoros munkakapcsolat alakult ki, folyamatosan konzultálnak az átmeneti nevelésben lévő gyermekek ügyeiben, több kapcsolattartás zajlik a szolgálat helyiségeiben.

A Területi Gyermekvédelmi Szakszolgálatnál elhelyezési ügyekben több alkalommal vettek részt tárgyaláson.

A Ceglédi Tanulási Képességet Vizsgáló Bizottsággal több esetben volt szükség közös munkára, minden esetben a szülői hanyagság miatt maradtak el a szükséges vizsgálatok, ehhez kérték a segítségüket. 

A Pest Megyei Igazságügyi Hivatal pártfogó felügyelőjével nagyon jó kapcsolatot sikerült kialakítani. Együttműködésük nagyon hatékony, az év során több közös családlátogatás valósult meg a pártfogolt gyermekeknél, akik a gyermekjóléti szolgálat gondozásában is állnak. 

Gyömrő Városi Gyámhivatal dolgozóival jó munkakapcsolat alakult ki az évek folyamán, évente többször vettek részt elhelyezési, felülvizsgálati, kapcsolattartási ügyekben való tárgyaláson. Sülysápi családoknál közösen végeztek környezettanulmányokat több esetben. 

Más gyermekjóléti szolgálatok családgondozóival az elmúlt évek folyamán fokozatosan jó kapcsolat alakult ki egyes gyermekek ügyében.

Egészségügyi intézményekkel, kórházakkal rendszeres a telefonos kapcsolat, bármilyen veszélyeztető körülményt tapasztalnak, jeleznek a Szolgálat felé, szükség esetén írásban teszik meg jelzésüket.

Egyéb segítő tevékenység

Nyári gyermekétkeztetés, élelmiszerosztás a 2011-es évben Sülysápon nyári gyermekétkeztetés a megváltozott jogszabályok értelmében nem volt. A Szolgálat a Magyar Élelmiszerbank Egyesülettel együttműködve, továbbra is hatékonyan segélyezte az ellátottakat. A 2011-es év folyamán 3 alkalommal osztottak Európai Uniós élelmiszeradományokat, összesen 2900 fő részére. Az adományozás helyszínéül a Malom utcai önkormányzati épület szolgált

Gyermeknap a 2011-es év során is részt vettek a Művelődési Ház által szervezett Gyermeknapon (2011.05.21.) A Malom utcai sportpályán segítettek a programok lebonyolításában. 
Húsvéti kreatív foglalkozás gyermekeknek a Wass Albert Művelődési Központ a 2011-es év Húsvétját megelőző négy hétvégén különböző szabadidős elfoglaltságokat szervezett gyermekek és családok számára. Két hétvégén (2011.04.16. és 2011.04.22.) is részt vettek a programokon. 
Nyári Tábor 2011-ben második alkalommal szerveztek nyári tábort hátrányos helyzetű gyermekek számára a Sülysáp Székhelyű Közös Fenntartású Családsegítő és Gyermekjóléti Szolgálat keretein belül. A kerékpáros vándortábor 2011. július 11-16. között került megrendezésre a társulás öt településén (Szentmártonkáta, Sülysáp, Kóka, Dány, Tóalmás). Az előző tábor sikere kapcsán idén még több gyermek táborozhatott velük, az intézmény által ellátott településekről, (Sülysápról 10 gyermek) térítésmentesen. 
Karácsonyi ajándékosztás az Önkormányzat által felajánlott karácsonyi élelmiszercsomagok összeállításában, megvásárlásában, a rászorulók kiválasztásában és a csomagok széthordásában segítettek. 100 fő (család) részesült élelmiszercsomagban, melynek kiosztásában a Faluszolga Kft segédkezett.
Csere-bere akció egész évben folyamatosan közvetítik a lakosság által felajánlott és egyéb helyekről kapott ruhákat, kisebb bútorokat, könyveket, játékokat. Ennek szervezettebb formába való lebonyolítására az önkormányzat szociális és egészségügyi bizottsága, csere-bere akciót hirdetett meg. A Szolgálathoz érkeztek be a felajánlások, igények. Sajnos az utóbbiak voltak nagyobb arányban. 

Rendőrséggel szórakozóhely látogatás 2011 augusztusában a sülysápi rendőrőrs és a tűzoltóság munkatársaival átfogó ellenőrzésen vettek részt több sülysápi szórakozóhelyen. 
Pályázat a Héra Alapítványhoz a 2011-es évben pályázatot nyújtottak be a Héra Alapítványhoz áramszámlán jóváírandó pénztámogatásra. Az általuk megküldött 30 rászoruló családból 23 család részére -290.000 Ft összegben- nyújtott támogatást az Alapítvány kuratóriuma, melyhez az Önkormányzat támogatásként befizetett 10%-ot.
IV. Jegyzői hatáskörben tett gyámhatósági intézkedések

Hatósági feladatok

Gyermekvédelmi gondoskodás

Ha a gyermek testi, értelmi, érzelmi és erkölcsi fejlődéséhez szükséges ellátás a szülő közreműködésével nem biztosítható és ez a helyzet a gyermek (testi, értelmi, érzelmi és erkölcsi) fejlődését veszélyezteti, a jegyző, ill. a gyámhivatal a veszélyeztetettség mértékétől függően hatósági intézkedést tesz.
A jegyzői gyámhatóság elsősorban a védelembe vételi és az ideiglenes hatályú elhelyezés szerinti intézkedéseket jogosult megtenni. A jegyző tehát a gyermeket védelembe veheti vagy az őt nevelő családból ideiglenes hatállyal, kiemelheti. 

Az esetek nagyobb részében az alapellátás keretei között tudnak maradni a családi problémák. A jól működő alapellátási rendszer (családgondozás) nagy segítséget jelent a jegyzői gyámhatóságnak az ügyek alapos – a gyermek és családja érdekeit messzemenőkig figyelembe vevő – megoldás megtalálásában. 

Védelembe vétel, ha a szülő a gyermek veszélyeztetettségét az alapellátások önkéntes igénybevételével megszüntetni nem tudja, vagy nem akarja, de alaposan feltételezhető, hogy segítséggel a gyermek fejlődése a családi környezetben mégis biztosítható, a jegyzői gyámhatóság a gyermeket védelembe veszi, a gyermekjóléti szolgálat családgondozóját a szülői nevelés támogatása érdekében kirendeli. A védelembe vétel nem érinti a szülő felügyeleti jogát. 

Ideiglenes hatályú elhelyezések: ha a gyermek felügyelet nélkül marad, vagy fejlődését családi környezete súlyosan veszélyezteti és emiatt a gyermek azonnali elhelyezése szükséges, a jegyzői gyámhatóság a gyermeket ideiglenesen a nevelésre alkalmas és az azt vállaló különélő másik szülőnél, más hozzátartozónál, ill. személynél, ha erre nincs mód nevelőszülőnél, gyermekotthonban helyezi el. Súlyos veszélyeztetésnek minősül a gyermek olyan bántalmazása, elhanyagolása, amely életét közvetlen veszélynek teszi ki, vagy fejlődésében jelentős vagy helyrehozhatatlan károsodást okozhat. Az ideiglenes hatályú elhelyezés a szülők gondozási nevelési jogát szünetelteti. 

2011. évben 2 gyermek ideiglenes hatályú elhelyezése vált szükségessé.  

Az iskoláztatási támogatás felfüggesztése
Az iskoláztatási támogatás felfüggesztésére vonatkozó jogszabályok:

1.)
A családok támogatásáról szóló 1998. évi LXXXIV. törvény 15. §-a;
2.)
A gyermekek védelméről és a gyámügyi igazgatásról szóló 1997. évi XXXI. törvény (továbbiakban: gyermekvédelmi törvény) 68/A. §-a;

3.)
A gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Kormányrendelet (továbbiakban: Kormányrendelet) 91/F. § - 91/R. §-ai.

A családok támogatásáról szóló törvény szabályozza, hogy családtámogatási ellátásnak minősül a nevelési ellátás és az iskoláztatási támogatás. Ezen két családtámogatási ellátási formát együtt nevezi a törvény családi pótléknak.

A törvény szabályozza, hogy ki jogosult nevelési ellátásra és ki jogosult iskoláztatási támogatásra.
A két ellátási forma közötti különbség az, hogy nevelési ellátást a még nem tanköteles gyermekre tekintettel folyósítják, a gyermek tankötelessé válása évének október 31-éig. Ezen időpontot követően iskoláztatási támogatás kerül folyósításra.
A családok támogatásáról szóló törvény 15. §-a szabályozza azt, hogy mi a követendő eljárás, ha a tanköteles gyermek a közoktatási-intézmény kötelező tanórai foglalkozásai tekintetében igazolatlanul mulaszt.

Ezen jogszabályi rendelkezés alapján a tanköteles gyermek, lakó-, vagy tartózkodási helye szerint illetékes települési önkormányzat jegyzője – a közoktatási intézmény igazgatójának jelzése alapján – gyámhatóságként eljárva:
a. az adott tanévben igazolatlanul mulasztott tízedik (10.) kötelező tanórai foglalkozás után végzéssel felhívja az iskoláztatási támogatás jogosultját a b) pontban meghatározott jogkövetkezményekre,
b. az adott tanévben igazolatlanul mulasztott ötvenedik (50.) kötelező tanórai foglalkozás  után – amennyiben a gyermek védelembe vétele még nem áll fenn – elrendeli a gyermek védelembe vételét, továbbá a teljes összegű iskoláztatási támogatás folyósításának felfüggesztését.
A Kormányrendelet tartalmazza az iskoláztatási támogatás felfüggesztésére vonatkozó részletes eljárási szabályokat.

Ha a gyermek nem teljesíti tankötelezettségét és összegyűlik 10 igazolatlan órája, a jegyzői gyámhatóság első lépésként – az iskola jelzése nyomán – figyelmezteti a szülőt a jogkövetkezményekre. Így tehát arra, hogy a tankötelezettség további nem teljesítése a gyermek védelembe vételét és ezzel egyidejűleg az iskoláztatási támogatás felfüggesztését vonhatja maga után.
Amennyiben a gyermek továbbra sem teljesíti tankötelezettségét és 50 igazolatlan órája összegyűlik, a jegyzői gyámhatóság – az iskola igazgatójának jelzése, valamint a jelzéssel együtt megküldött, a tankötelezettség nem teljesítésének okait és a tankötelezettség teljesítésének előmozdítására vonatkozó javaslatát tartalmazó írásbeli véleménye alapján tárgyalás megtartását követően – felfüggeszti az iskoláztatási támogatást. A jegyzőnek e körben mérlegelési lehetősége nincsen. 
Az 50 igazolatlan óra automatikusan az iskoláztatási támogatás felfüggesztésével jár.

A jegyző a megalapozott döntés érdekében tárgyalást tart, amelyre idézi a gyermeket gondozó szülőt vagy más törvényes képviselőt (a megjelenés kötelező), továbbá értesíti a 14 évesnél idősebb gyermeket, a gyermekjóléti szolgálatot, védelembe vett gyermek esetén a kirendelt családgondozót, közoktatási intézmény igazgatóját és szükség szerint a gyermekvédelmi jelzőrendszer más tagját.

A tárgyalást megelőzően – a jegyző megkeresése alapján - a gyermekjóléti szolgálatnak már fel kell keresnie a családot.

Az iskoláztatási támogatás felfüggesztése határozatlan időre történik. Az iskoláztatási támogatás felfüggesztésének kezdő időpontja a döntést követő második hónap első napja.

A felfüggesztés ideje alatt az iskoláztatási támogatás összegét a rendszeres gyermekvédelmi kedvezményben részesülő gyermek esetében a jegyző havonta kifizeti a pénz felhasználásáról gondoskodó eseti gondnoknak. 

Az eseti gondnok az iskoláztatási támogatás természetbeni formában történő felhasználásáról havonta gondoskodik, a jegyzői határozat szerint pénzfelhasználási tervben meghatározott módon és célra.
Amennyiben a gyermek nem részesül rendszeres gyermekvédelmi kedvezményben, az iskoláztatási támogatás a felfüggesztés ideje alatt családtámogatási folyószámlán kerül gyűjtésre. 

Ennek felhasználásáról a jegyző a felfüggesztés megszüntetésekor rendelkezik, a gyermekjóléti szolgálat által elkészített pénzfelhasználási terv alapján.

Az így összegyűlt iskoláztatási támogatás is természetbeni juttatás formában kerül felhasználásra eseti gondnok közreműködésével. A természetbeni juttatást ekkor sem egyszerre, hanem a felfüggesztés időtartamával megegyező számú hónapra elosztva, részletekben kell nyújtani.
Az iskoláztatási támogatás megszüntetését követően a gyermek védelembe vételét még legalább a felfüggesztés idejével megegyező időtartamig, de legkésőbb a nagykorúság eléréséig fenn  kell  tartani,  megelőzendő  az újbóli  tankötelezettség- mulasztást.

A jegyző feladata az iskoláztatási támogatás felfüggesztésének hivatalbóli felülvizsgálata. A hivatalbóli felülvizsgálat kötelező:

-
3 tanítási hónapot magába foglaló időszakonként,

-
a tanév lezárását követő 22 munkanapon belül,

-
ha a gyermek a másik szülő felügyelete vagy gyámsága alá kerül,

-
ha a gyermek rendszeres gyermekvédelmi kedvezményre való jogosultságát megállapították vagy megszüntették,

-
a jegyző illetékessége megváltozik

Az iskoláztatási támogatás felfüggesztését a jegyző csak akkor szüntetheti meg, ha a felülvizsgálattal érintett időszakban a gyermek egy tanítási óráról sem hiányzott igazolatlanul.

Az iskoláztatási támogatás természetbeni formában történő nyújtása esetén a Kormányrendelet szabályozza, hogy különösen mire lehet azt felhasználni. 
Ezek:

-
ruházat, tanszer, élelmiszer, tápszer, gyógyszer, gyógyászati segédeszköz, tanulóbérlet, a gyermek korának megfelelő készségfejlesztő eszközök természetbeni biztosítására,
-
közüzemi díjak kifizetésére, ide értve a lakáscélú kölcsön törlesztő részletét is,

-
a gyermekétkeztetés térítési díjának befizetésére,
-
a gyermek szabadidejének hasznos eltöltésére.
Azt, hogy konkrétan mire lehet felhasználni a jegyző állapítja meg a határozatban, a gyermekjóléti szolgálat által készített pénzfelhasználási terv alapján. A felhasználás érdekében a jegyző eseti gondnokot rendel.

Az iskoláztatási támogatás felfüggesztésének gyakorlati megvalósulásához elengedhetetlen a közoktatási intézmény, a gyermekjóléti szolgálat és a jegyzői gyámhatóságok, valamint utóbbi és a Magyar Államkincstár közötti hatékony együttműködés.

2012. évtől a jogszabályok ismét változtak, egy hatékonyabb módját is bevezették az iskolai hiányzások felszámolásának, az iskoláztatási támogatás szüneteltetését a 16. életévüket betöltött gyermekeknél. 

Az iskoláztatási támogatás folyósításának felfüggesztéséről és az arra történő figyelmeztetésről adatok

	1.
	10 órás jelzés
	37

	2.
	10 órás jelzés megküldése a gyermekvédelmi szakszolgálat számára
	1

	3.
	50 órás jelzés
	12

	4.
	50 órás jelzés megküldése a gyermekvédelmi szakszolgálat számára
	1

	5.
	jogerősen megszüntetett eljárás
	2

	6.
	ebből (5-ből)
	nagykorúság okán
	1

	7.
	
	ismeretlen helyen tartózkodás okán
	0

	8.
	
	utólagos igazolás okán
	0

	9.
	
	egyéb ok
	1

	10.
	folyamatban lévő eljárás
	8

	11.
	támogatás jogerős felfüggesztése
	8

	12.
	ebből (11-ből)
	felfüggesztés nem rgyk-s gyermek tekintetében
	2

	13.
	
	felfüggesztés rgyk-s gyermek tekintetében
	6

	14.
	felfüggesztéssel egyidőben védelembe vett gyermek
	8

	15.
	összes felülvizsgálat (jogerős döntéssel)
	6

	16.
	ebből (15-ből)
	fenntartás
	3

	17.
	
	megszüntetés
	3

	18.
	eseti gondnok összesen (jogerős döntésben, felfüggesztés alatt és megszüntetést követően)
	6

	19.
	ebből (18-ból)
	közeli hozzátartozó
	0

	20.
	
	iskolai gyermekvédelmi felelős
	0

	21.
	
	védőnő
	0

	22.
	
	családgondozó (gyermekjóléti /családsegítő szolgálat)
	6

	23.
	
	átmeneti gondozást nyújtó intézmény alkalmazottja
	0

	24.
	
	polgármesteri hivatal ügyintézője
	0

	25.
	
	egyéb személy
	0

	
	
	
	


Korcsoportos bontás az iskoláztatási támogatás folyósításának felfüggesztéséről és az arra történő figyelmeztetésről

	1.
	10 órás jelzés
	2

	2.
	ebből (1-ből)
	14 éves korig
	0

	3.
	
	14-től 16 éves korig
	1

	4.
	
	16 éves kor felett
	1

	5.
	50 órás jelzés
	4

	6.
	ebből (5-ből)
	14 éves korig
	0

	7.
	
	14-től 16 éves korig
	0

	8.
	
	16 éves kor felett
	4

	9.
	támogatás jogerős felfüggesztése
	3

	10.
	ebből (9-ből)
	14 éves korig
	0

	11.
	
	14-től 16 éves korig
	1

	12.
	
	16 éves kor felett
	2


Családi jogállás rendezése 2011. december 31-ig 31 esetben rendeződött teljes hatályú apai elismerő nyilatkozat felvételével a gyermek megszületése előtt. 

A gyermekek megszületése után az alábbi táblázat adatai szerint rendeződött a családi jogállás. 

Környezettanulmány hatósági ügyekben: Környezettanulmány 24 esetben készült különböző hatóságtól érkezett megkeresésekre. 

(kiskorúakkal kapcsolatos veszélyeztetettségi ügyek, gyermekelhelyezés, bontó perek, kapcsolattartás, gyámsági és gondnoksági ügyekben leltározási feladatok, örökbefogadás, illeték ügyek stb.).

V. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása.

A Pest Megyei Főügyészség 2011. évben Sülysáp Nagyközségben a gyermekvédelmi területet érintő, az iskoláztatatási támogatás felfüggesztésével kapcsolatban törvényességi felülvizsgálatot tartott, a felülvizsgálat kapcsán ügyészi intézkedéssel nem élt. 

VI. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).

· A Sülysáp Székhelyű Közös Fenntartású Családsegítő és Gyermekjóléti Szolgálat által biztosított programok továbbfejlesztése, gyakoriságának növelése a gyermekvédelmi prevenciós elképzelésekhez jól illeszkednek. Hatékonyan szolgálják a gyermekek hasznos szabadidő eltöltését, ezzel megakadályozva a gyermekek elkallódását, csavargását. 

· A családi napközi tanfolyam Sülysápon megrendezésre került, 12 fő vizsgázott le. Jelenleg családi napközi még nem működik, azonban önkormányzatunk támogatja azokat a kezdeményezéseket, melyek az önálló családi napközi beindításához szükségesek.

· KMOP-2008-4.5.2. Szociális alapszolgáltatások és gyermekjóléti alapellátások komplex-, valamint bölcsődék önálló fejlesztése című pályázattal Önkormányzatunk fontos, eddig ellátatlan területét kívánja kiszolgálni a községben élő családoknak. A 2010. év folyamán a Gólyahír Bölcsőde megépült. 2011. január 1. napjától megkezdte működését. 
· Önkormányzatunk legfontosabb célkitűzései közé tartozik a meglévő intézmények biztonságos, stabil működtetése, preventív célú programok támogatása.
VII. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.

Településünkön bűnmegelőzési, rendészeti bizottság nem működik, azonban más bizottságok pl. Oktatási, Művelődési és Sport Bizottság, Egészségügyi és Szociális Bizottság a bűnmegelőzéshez kötődő problémák közül számos témával foglalkozik.

A gyermek és a fiatalkorúakkal kapcsolatos a bűnmegelőzés és az áldozatvédelem tekintetében a településünkön működő Bogdán Flórián Önkéntes Tűzoltó és Polgárőr Egyesülettel, helyi Rendőrőrssel és a Rendőrkapitánysággal együttműködésünk jó, a fiatalkorúak által elkövetett bűncselekményekről a törvényben szabályozottak szerint értesítenek.

A Polgárőrség a gyermekvédelmi feladatok ellátása kapcsán úgy a Sülysáp Székhelyű Közös Fenntartású Családsegítő és Gyermekjóléti Szolgálattal, mind a Rendőrőrssel együtt dolgozik. Családgondozóink éjszakai ellenőrzésük során egyik feladatként kapták a kiskorúak kiszűrését a szórakozó helyekről és azok környékéről.

Településünkön számos civil és társadalmi szervezet működik, melyek a fiatalkorúak és gyermekkorúak szabadidő eltöltésének hasznos keretét adják. Közösségformáló szerepük igen jelentős, több régóta működő egyesület, alapítvány végez ilyen tevékenységet. Az egyesületeknek, szakköröknek, táboroknak igen jótékony hatásuk van, mert az itt eltöltött idő alatt a gyerekek nem csavarognak, felnőtt felügyelete alatt hasznosan töltik szabadidejüket. Így kevésbé van lehetőségük bűnelkövetővé vagy áldozattá válni. 

Az Önkormányzat fenntartásában működő általános iskolákban bűnmegelőzéssel, iskolabiztonsággal, áldozattá válás megelőzésével kapcsolatban az osztályfőnöki órákon kapnak részletes felvilágosítást a tanulók.

Sülysápon iskolarendőr is részt vesz a 7-8 osztályosok szülői értekezletén, segít a felmerülő problémák kezelésében és megfelelő szakember felé irányítja a szülőket. Szervezi az iskola drogprevenciós előadásait. A Polgármesteri Hivatal egy fő közterület felügyelőt foglalkoztat, aki rendszeres járőrtevékenységet végez a nagyközség közigazgatási területén, a helyszínen eljár szabálysértési ügyekben, jelenlétével, elősegíti a bűnmegelőzést is. 

Kiemelt a gyermekvédelem szerepe a gyermek- és fiatalkorú bűnelkövetés megelőzésében, az intézményes együttműködés kialakításában, a gyermek-és fiatalkorúak marginalizálódásának megelőzésében, a jelzőrendszer működtetésében, a preventív munkában. A preventív munka része a gyermekek alapellátásban történő gondozása, a védelembe vétel, de ide tartozik a gyermekeket, családokat érintő szolgáltatások igénybevétele, szabadidős programok biztosítása a céltalan csavargások elkerülésére. 

A gyermekek és fiatalkorúak érdekében továbbra is fontos a gyermekjóléti intézmények, a hatóság, a közoktatási intézmények a rendőrség a pártfogók az egészségügyi intézmények és civil szervezetek közötti érdemi együttműködés a bűnelkövetés és áldozattá válás megelőzésében.

VIII. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció) 

Sülysápon viszonylag nagy számban képviseltetik magukat az alapítványok, egyesületek. Az egyesületek minden korosztály számára kínálnak lehetőséget kulturális és művelődési igényeik kielégítésére. 

Az általános iskolákban működő alapítványok Szent István Általános Iskola és a Móra Ferenc Általános Iskoláért Alapítványban kulturális, sport és szabadidő programokat szerveznek. 

1922 óta működik a Községi Sportkör nagy hagyományokkal rendelkező, sport tevékenységgel foglalkozó egyesület. A Taekwon-do Szakosztály 1986 óta működik. Heti többszöri elfoglaltságot biztosít a sportot szerető fiataloknak, edzőtáborokban vesznek részt és bemutatókon szerepelnek. A Községi Sportkör keretein belül működik a Labdarúgó-szakosztály, a Kézilabda-szakosztály és a Taekwon-do Szakosztály, amely a magyar válogatott munkájában is részt vesz
A Sülysápi Szabadidő SE tenisz- és futballpályát üzemeltet és a szabadidős sportot népszerűsíti.

Az Tápiómente Ökölvívó Egyesület és a Sülysápi Gyerekfoci Egyesület a gyermekek délutánjainak aktív és hasznos eltöltését segíti. 

Sülysápon az egyházak - Tápiósülyi Kisboldogasszony Egyházközség, Tápiósápi Szent István Egyházközség, Magyar Pünkösdi Egyház Sülysápi Gyülekezete, Baptista Gyülekezet - hitéleti tevékenységet folytatnak, ifjúsági foglakoztatásokkal, szeretetszolgálattal, énekkari, kulturális tevékenységgel színesítik a lakosság közéletét.

Egészséges és Erkölcsös Ifjúságért Alapítvány az ifjúság egészségi, erkölcsi, vallási, családi és értékteremtő közösségi nevelésével foglakozik. Nyáron korosztályos bontásban táboroztatást végeznek Tápiószentmártonban saját táborhelyükön. 

Tápiómenti Kisbárka Egyesület a fogyatékkal élő gyermekek és szüleik segítését tűzte célul, közösségi programokat, játszóházat, kézműves foglalkozást, és táboroztatást szervez. 

Wass Albert Művelődési Központ a közművelődési tevékenység feltételeinek biztosítása mellett, törekszik a civil szervezetekkel partneri együttműködésben szervezni a programokat. 

Móra Ferenc Általános Iskola és Községi Könyvtár, Szent István Általános Iskola nyilvános könyvtári feladatok ellátása.

„Sülysápért” Közalapítvány civil szervezetek segítése, környezetvédelmi programok szervezése, lakosság egészségvédelme, kulturális programok támogatása. 

Sülysápi Amatőrcsillagász Egyesület, csillagászati ismeretek terjesztése a monori és nagykátai kistérségben. Gyermekek nyári táboroztatása.

A Bogdán Flórián Önkéntes Tűzoltó és Polgárőr Egyesület feladata a település közbiztonságának, a lakosság nyugalmának biztosítása, bűnmegelőzés, prevenció, együttműködés a rendőrséggel, hivatásos tűzoltókkal.

Gyermekszív Nagycsaládos Egyesület, feladata az adományszervezés, adományosztás, családok támogatása, közösségi programok szervezése, kirándulások, családos nyaralások szervezése. 

Emberséggel az Emberért Egyesület érdekvédelmi és érdekképviseleti társadalmi szervezet. Elsősorban a szociálisan hátrányos helyzetűek támogatását, segítését tekinti fő feladatának.
Összefogás Sülysápért Egyesület a település fejlesztésével kapcsolatos tevékenységet folytat.

A Falu Érdekvédelmi Közösség fő tevékenysége a település természet és környezetvédelme az itt élő emberek, csoportok, képviselete. 

Tápió Természetvédelmi Egyesület a Tápió-vidék természeti értékeinek megóvása és védelme. 

Az EBADTÁK Amatőr Színjátszó Egyesület színes előadásaival a községi ünnepségek fényét emeli, lelkes gyerekek tucatjai tanítja a színjátszás alapjaira.

Atom Dance Tánccsoport népszerű elfoglaltságot, kellemes testmozgást biztosít számos gyermeknek.

Köszönöm a gyermekvédelmi jelzőrendszer minden tagjának, a civil szervezeteknek az együttműködését, empátiáját - az óvoda és iskola gyermekvédelmi felelőseinek, a védőnőknek, a gyermekorvosoknak -, valamint családgondozóinknak az elmúlt évben végzett közös munkát. 

Kérem a T. Képviselő-testületet, hogy az előterjesztést elfogadni szíveskedjenek.
Sülysáp, 2012. május 7.

Tisztelettel:


Ráczné Fekete Orsolya

